คือมีอะไรกับแฟนวันที่9แล้วไม่ได้ป้องกันค่ะกินยาคุมฉุกเฉินแบบเม็ดแล้วพอวันที่10มีอะไรกันแต่หลั่งนอกแล้วก็ไม่ได้กินคุม แบบเดือนก็ไม่ได้กินด้วยค่ะวันที่16มีตกขาวสีน้ำตาลอ่อนแบบน้อยมากพอเอากระดาษซับเป็นจุดสีแดงจุดเดียว พอวันที่17ก็เป็นเหมือนเดิมแต่มีเลือดเปื้อนข้อนิ้วนึงได้ค่ะแล้วก็หายเลยวันที่18ก็มีตกขาวสีน้ำตาลน้อยกว่าเดิมแล้วก็หายไปเลยแต่ปกติแล้วเป็นเมนส์ไม่ค่อยตรงเดือนที่แล้วก็เป็น2รอบทั้งต้นเดือนและปลายเดือนเลยกลัวว่าจะเป็นเลือดล้างหน้าเด็กไหมคะ
สวัสดีค่ะ ยาคุมฉุกเฉินเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหลังการกินยาคุมฉุกเฉิน แล้วไปมีเพศสัมพันธ์ไม่ป้องกันอีก แม้ทำการหลั่งนอก ก็มีโอกาสตั้งครรภ์ได้การมีเลือดออกตามมาหลังจากนั้น อาจจะเป็นผลข้างเคียงจากการใช้ยาคุมฉุกเฉินเอง ซึ่งเกิดได้ภายใน 1-2 สัปดาห์หลังใช้ยา หรือมีสาเหตุอื่นๆของเลือดออกผิดปกติเช่นเลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบแนะนำให้สังเกตรอบเดือนหลังจากนี้ว่ามาตามรอบเดือนปกติหรือไม่ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติเป็นรอบเดือนแบบที่ควรจะมา ควรไปยืนยันผลที่รพ.ต่อไป